标题：1134年
历史纪年
公元1134年，南宋襄汉之战
绍兴三年（1133）、金天会十一年、伪齐阜昌四年正月，宋将李横起兵北伐，收复颍昌府（今河南许昌），屡败伪齐军与金兵，揭开了襄汉之战的序幕。三月，李横传檄收复东京（今河南开封），与伪齐李成军、金兀术部战于牟驰冈（今开封西北）。李横战败，颍昌复陷。十月，襄阳府（今湖北襄樊）、随（今湖北随县）、郢州（今湖北钟祥）也相继为敌军占领。四年（1134）五月，宋廷再命岳飞渡江北战，飞于襄阳大战李成军，于邓州（今河南邓县）大破金，伪齐联军，收复上述诸郡并唐州（今河南唐河）、信阳军（今河南信阳）。
通鉴记载
高宗受命中兴全功至德圣神武文昭仁宪孝皇帝绍兴四年（金天会十一年）
春，正月，辛亥朔，帝在临安。
乙卯，龙图阁学士、枢密都承旨章谊为大金军前奉表通问使，给事中孙近副之。
时议和不安，乃遣谊等请还两宫及河南地，命右文殿修撰王伦作书于金都元帅宗翰所亲耶律绍文、高庆裔，且以《资治通鉴》、木棉、虔布、龙凤茶遗之。
戊午，知鼎州程昌?遣统制官杜湛，与荆湖制置使王?燮所留统制官王渥等共引兵击杨太，己未，破真皮寨，获其舟三十艘，湖中小寇始惧。
先是金以韩企先为尚书左丞相，召至上京，金主见之，惊异曰：“朕畴昔尝梦此人，今果见之！”于是议定制度，损益旧章。企先博通经史，知前代故事，或因或革，咸取折衷焉。甲子，以改定制度宜示中外。
丙寓，金主如东京。
是日，金李永寿、王翊辞行，赐鞍马器币及其属银帛有差。翊日，永寿发临安，诏通问使章谊等偕行。
自张浚召还，而川陕宣抚处置副使王似、卢法原，人望素轻，颇不为都统制吴玠所惮。帝闻之，己巳，赐三人玺书，略曰：“羊祜虽居大府，必任王濬以专征伐之图；李愬虽立殊勋，必礼裴度以正尊卑之分。传闻敌境尚列屯兵，宜益务于和衷，用力除于外患。”时玠为检校少保，位遇浸隆，故有是诏。
癸酉，辅臣进呈张浚奏：“四川自七月以来，霖雨、地震，盖名山大川久阙降香，乞制祝文付下。”帝曰：“霖雨、地震之灾，岂非重兵久在蜀，调发供馈，椎肤剥体，民怨所致？当修德抚民以应之，又何祷乎！”
浚漕河，以漕运不通故也。诏：“役兵得遗物者，以十分之四给之；河中遗骸，听僧徒收瘗，数满二百，给度牒一道。”统用二浙厢军四千馀人，月馀而毕。
乙亥，徽猷阁待制、知镇江府胡世将试尚书礼部侍郎，秘书少监刘岑权刑部侍郎兼吏部侍郎，兼权礼部侍郎郑滋改权刑部侍郎。
降通山县为镇。
丁丑，召江西制置大使赵鼎赴行在，将以代席益也。鼎守洪都逾再岁，戢吏爱民，盗贼屏息，一方赖之。
戊寅，临安府火。
是月，秦州观察使、熙河兰廓路马步军总管关师古叛，降伪齐。
时师古自成都率选锋军统制李进、前军统制戴钺求粮于伪地，袭大潭县，掩骨谷城，叛将慕容洧拔寨遁去。师古深入至石要岭，遇敌兵，与战，大败。师古旋师大潭，内怀渐惧，单骑降于豫。自此失洮、岷之地，但馀阶、成而已。
二月，辛巳朔，张浚至潭州。
时鼎寇杨太既为官军所败，其党渐散，贼防之甚严，邻居失觉者，其罪死；间有得达官地，保甲又利其财而杀之。知鼎州程昌?，乃募人能降者与获级同，故降者稍众。浚至，遂留左朝散郎、权枢密院计议官冯檝为荆湖抚谕，俾同安抚使折彦质措置招安。会岳州进士王朝倚在贼寨脱归，自言知贼虚实，诏赴都堂审问。后数日，有旨令王?燮与彦质招安。然贼方恃水出没，其所据北达公安，西及鼎、澧，东至岳阳，南抵长沙之界，春夏耕耘，秋冬攻掠，跳梁自如，未有降意也。
乙酉，签书枢密院事徐俯兼权参知政事。
军贼檀成犯长杨县，荆南镇抚使解潜遣统领官、秉义郎、合门祗候胡免捕斩之。
成本澧州官军，后从雷进丁慈利县，忠翊郎、澧州沿边都巡检使雍从善尝与成战，成执而磔之，至是就戮。时群盗田政自襄阳引兵破夷陵，潜命峡州统制、策应夔路军马王恪往击之，斩其首。政，宜城人也。后赠从善三官，录其家一人。
戊子，监察御史明橐宣谕岭南还。橐出使一年三阅月，所按吏二十有七人，荐士朱敦儒等二十人。凡五使，所按吏总七十有九人，荐士五十有七人。而刘大中所劾多大吏；橐、朱异所举多闻人。又，薛徽言锐于有为，而橐、大中数言公私利弊，惟胡蒙奉承大臣风旨。
壬辰，工部尚书兼侍读兼权吏部尚书胡松年试吏部尚书。
乙未，诏参知政事、同都督江、淮、荆、浙诸军事孟庾赴行在，本府统制官姚端、李捧、王进，并以所部偕还；惟张云屯平江，李贵屯建康如故。
丙申，试尚书吏部侍郎兼侍讲兼直学士院陈与义移试礼部侍郎，胡世将权刑部侍郎，刘岑移吏部。与义以兼直院，故免剧曹。
辛丑，金左都监宗弼自宝鸡侵仙人关。
先是金既得和尚原，利州路制置使呈玠度金人必深入，乃预治垒于关侧，号杀金坪，严兵以待。玠弟秦凤副都总管璘在阶州，移书言：“杀金坪之地，去原尚远，前陈散漫，宜益治第二隘，示必死战，则可取胜。”至是宗弼果与其陕西经略使完颜杲，齐四川招抚使刘夔，率十万骑并进，攻铁山，凿崖开道，趣仙人关；既至，据高岭为壁，循东岭东下，直攻南军。玠自以万人当其前，璘率轻兵由七方关倍道而至，转运凡七日，昼夜不息。统制官郭震为宗弼所袭，破其寨，南军累败，玠斩震以徇，金人复攻之。
丙午，知枢密院事张浚至行在。
初，浚行至严州之新城，复上疏引咎求罢。殿中侍御史常同入对，论：“浚五年在外，误国非一。用李允文、王以宁、傅雱诸人，为荆湖害；以曲端、赵哲之良将，皆不得其死。以至擅造度牒，铸印记，赐赦减降，出给封赠、磨勘绫纸之类，皆有不臣之迹。及被召，尽掠公私之财，选精兵自卫出蜀。虽膏斧钺，不足以谢宗庙。若蚤正典刑，示天下不复用，则陕右之地，不劳师而自复矣。”
侍御史辛炳素憾浚，亦论浚误国犯分：“富平之役，赵哲转战用命，势力不敌而溃，浚乃诛哲，致其徒怨叛。又信王庶一言，杀曲端于狱中，端之部曲又皆叛去，其后日夜攻打川口，公行文檄求端于浚者是也。和尚原之战，王万年之功为多，浚乃抑之。万年怨愤叛去，与哲、端溃卒力窥川口，金人特因之耳。又用赵开营财利，行榷茶盐及隔槽酒法，苛细特甚，内结人怨，西蜀之不亡者幸也。凡朝廷所除监司郡守至，辄不许上，必己所命乃得赴。张深以老乞退，则令五日一赴宣司治事，此例安出哉！甚者擅肆赦宥，一岁凡再，自古便宜未有如是之专者也。湖南、北非浚地分，乃遣李允文、王以宁，假以便宜，肆行生杀，遂乱两路。败事而归，不自知罪，犹移文令葺治府第，浚谓枢廷之权为己家物乎？即被召，尽刷四川之财以行，尚敢托言那掇随军钱物应副解潜、程昌?，欲以要功，不知钱何所从出哉？沿路札下荆、峡诸州，计置箭簳各数百万；又言如难计量，即具因依回报，是徒欲求进，不恤民力之困也。浚闻罢之始，则迁延不行，中则疑而有请，欲俟至潭州，道路无虞而后造朝，近又奏乞至衢州留数日修治器甲，今闻政府虚位，则至衢州一日而行，星夜兼程，不复留滞，何前缓而后急？”疏入，不报。
前一日，炳以急速请对，论：“浚为黄潜善所知，自兴元曹官一二年间引为侍从。及金人有窥江南意，乃避祸远去，引一时小人如刘子羽、程唐辈诛求聚敛，四川骚然。陛下初许浚便宜黜涉，盖以军事在远，不欲从中制也。浚辄立招贤馆，有视龙图阁之命，以孺人封号封参议官之妾。陛下常遣中使抚问，浚乃与之加秩，劳其远来，其狂悖甚矣。陛下遣郎官持节召之，浚乃偃蹇迁延，既到鼎、澧间，擅差抚谕官骚扰州县。所为一至于此，望赐罢黜，明正典刑，以为人臣跋扈之戒。”
浚至行在，诏浚随行军马尽付神武中军统制杨沂中，逐行钱物隶内藏为封桩激赏库。浚既见，遂赴枢密院治事。
三月，辛亥朔，川陕宣抚司都统制吴玠败金人于仙人关。
初，金右都监宗弼连战未决，玠遥与宗弼相见。宗弼遣人谓曰：“赵氏已衰，不可扶持；公来，当择善地百里而王之。”玠谢曰：“已事赵氏，不敢有贰。”
金人遣生兵万馀击玠营之左，玠分兵击却之，敌怒，拥众乘城。玠遣统制官杨政以刀枪手深入，统制官吴璘以刀画地，谓诸将曰：“死则死此，敢退者押！”金人分为二陈，宗弼陈于东，将军韩常陈于西，南军苦战久，遂退屯第二隘。时军中颇有异议，欲别择形胜以守，璘曰：“方交而退，是不战而却也。吾度此敌走不久矣。”政亦言于玠曰：“此地为蜀扼塞，死不可失，当守以强弩，彼不敢舍此而攻关。”玠从之。金人进攻第二隘，人被两铠，铁刃相连，鱼贯而上，璘督士死战，矢下如雨，金兵死者复践而登。完颜杲驻马四视久之，曰：“吾得之矣！”翼日，命诸军并力攻营之西北楼，统领官陇干姚仲登楼死战，楼已欹，仲以帛为绳，曳使复正；金人以火焚楼柱，仲取酒灭之。玠又遣政与统领官田晟以锐兵持强力大斧击其左右，夜，布火四山，大震鼓随之。壬子夜，垒中大出兵，遣右军统领王庆及王武等诸将分紫白旗入金营，金兵惊溃，将军韩常射损左目，敌不能支，遂引兵宵遁。右军统制张彦劫横山寨，斩千馀级，玠遣统制官王浚设伏河池，扼其归路，又败之。
是举也，金人决意入蜀，自完颜杲已下，皆尽室以来，既不得志，遂还凤翔，授甲士田，为久留计，自是不复图蜀矣。
金人之始入也，玠檄召金房镇抚使王彦、熙河路总管关师古来援；师古已叛，彦亦不至，独绵、威、茂、石泉军安抚使刘锜以所部会之。玠闻师古叛，并其军麾下，厚资给焉，由是玠军益以精强。
戊午，端明殿学士、江南西路制置大使赵鼎参知政事。时鼎已召未至。
壬戌，参知政事、同都督江、淮、荆、浙诸军事孟庾自镇江至行在。
癸亥，侍御史辛炳试御史中丞，中书舍人唐煇试左谏议大夫。
礼部侍郎兼侍讲、权学士院陈与义言：“明堂之礼，有汉武汾上之制，绍兴元年，实已行之。若再举而行，适宜于今事，无戾于古典。”太常丞詹公荐、博士刘登亦言：“古人巡幸，自非封禅告成，未有行郊祀者。今岁若且祀明堂，实得权时之义。但绍兴元年，止设天地祖宗四位，不曾设皇佑百神。议者疑郊与明堂当间举。”帝乃命有司条具明堂典礼以闻。
乙丑，检校少保、奉国军节度使、知枢密院事张浚罢，为资政殿大学士、左通奉大夫、提举临安府洞霄宫。
时辛炳、常同论浚不已，帝未听。二人因录所上四章申浚，浚惧，即移疾待罪，且以吕颐浩在相位时书进呈，帝乃释然。炳又言：“前此人臣，未有如浚之跋扈僭拟、专恣误国、欺君慢上者，浚兼有众恶，望早赐窜黜。”同亦论奏如炳言，故浚遂罢，未几，谪福州居住。
癸酉，龙图阁直学士、知湖州汪藻上所编《元符庚辰以来诏旨》二百卷，诏送史馆。
夏，四月，庚辰朔，制授吴玠定国军节度使、川陕宣抚副使。玠因除宣副，遂移镇、加恩，帝赐以所御战袍、器甲，且赐亲笔曰：“朕恨阻远，不得拊卿之背也！”
玠素不为威仪，既除宣抚副使，简易如故。常负手步出，与军士立语，幕客请曰：“今大敌不远，安知无刺客？万一或有意外，岂不上负朝廷委任之意，下孤军民之望哉？”玠谢曰：“诚如君言。然玠意不在此。国家不知玠之不肖，使为宣抚，恐军民之间有冤抑无告者，为门吏所隔，无由自达耳。”幕客乃服。
癸未，宝文阁直学士、宣抚处置使参议官刘子羽，责授单州团练副使、白州安置；宝文阁学士、宣抚处置使参议官程唐，落职，提举江州太平观，本州居住。
丙戌，吴玠与金人战，败之，遂复凤、秦、陇州。
戊子，神武左副军统制李横，以襄阳失守，于国门待罪，诏放罪。
横与蔡、唐州、信阳军镇抚使牛皋、商、虢州镇抚使董先，自南昌随赵鼎赴行在，诏以其军万五千人属神武右军都统制张俊。皋见帝，因陈刘豫必灭之理，中原可复之计，乃命皋复往江州，听岳飞节制。
庚寅，置孳生牧马监于临安府。
庚子，诏江东宣抚使刘光世遣兵巡边。
初，襄阳既为伪齐将李成所据，川、陕路绝，湖、湘之民亦不奠居。朱胜非言：“襄阳上流，襟带吴、蜀，我若得之，进则可以蹙贼，退则可以保境。今陷于寇，所当先取。”帝曰：“今便可议，就委岳飞何如？”参知政事赵鼎曰：“知上流利害，无如飞者。”鼎因奏令淮东宣抚使韩世忠以万人屯泗上为疑兵；令光世先精兵出陈、蔡，庶几兵势相接。
癸卯，谏议大夫唐煇言：“伏见川陕宣抚司捷奏再至，谓敌兵尽去。臣窃思金人之来，拥众十馀万，是欲必得四川。然则方遣使议和而进兵攻取，此其素谋久矣。李成之在襄阳，盖与川、陕之师相表里，今不得志于川、陕，必与李成合兵，或侵荆南，或窥淮甸，必不肯一战遂已。望申敕诸帅，整军旅，远斥堠，备御加严，则为尽善。庙堂于上流及淮甸，宣讲求所以战守之策，尤不可缓。”乃命三省、枢密院讲求战守之策，仍札沿江诸帅严加备御。
丁未，以忠锐第一将隶神武军。初，崔增从荆南制置使王侄讨杨么，遇贼，战死，侄因请其军自隶，许之。
是月，金主至自东京。
五月，辛亥，直龙图阁、知建康府吕祉乞存旧行宫以为便殿，许之。
御史中丞辛炳言：“窃见祖宗朝宰相执政，员数稍多，每有所施设，必都堂聚议，参订可否而行之。故仁宗皇帝时，虽有西夏元昊之叛，而晏然若无事者，以韩琦、范仲淹辈同心协济也。臣得诸搢绅之间，咸谓顷者驻跸会稽，犹闻大臣每日会议，至三至四。自吕颐浩再相，专权自私，会食外往往各于合子押文字，虽军旅之事，差除之属，亦有不同相关决者。陛下遭时多艰，四方未靖，一日二日万几，尽以付之二三大臣，间有横议害政者，不旋踵而遂去之，政欲庙堂之上同寅协恭，可否相济，以赞中兴之业也。愿诏大臣上体宵旰之意，每一号令之出，一政事之施，人材之进退，赏罚之劝惩，凡有涉于利害者，必商榷参订，审得其当，然后言于陛下而行之，尽复昔时会议故事，以踵前古都俞之风。佥论既谐，宜无乖谬。兹事体大，惟陛下留意。”壬子，诏札与三省、枢院。
川陕宣抚司奏敌兵自凤翔退走，诏札与沿江诸帅、神武诸军，仍出榜晓谕。
甲寅，江西制置使岳飞复郢州。
初，飞既出师，诏淮西宣抚使刘光世发精兵万馀人援之，飞率统制官王万等自鄂渚趋襄阳，右仆射朱胜非许迄事建节，且命户部员外郎沈昭远往总军饷。参知政事赵鼎，请帝亲笔诏监司、帅守饷飞军无阙。飞将发，命军士毋得残民，禾稼皆秋毫不敢犯。遂引兵攻襄阳，军声大振。
乙卯，诏：“荆、浙、江、湖通接边报州军，并置拨铺，每二十里为一铺，增递卒五人，日增给食钱，月一更替。文书稽违，如传送金字牌法抵罪。提举官常切检点。”
辛酉，淮东宣抚使韩世忠奏，本军统兵官武功大夫、贵州刺史刘光弼乞升差，帝谓辅臣曰：“光弼必光世之家，兹事未便，恐光世疑也。”
世忠与光世交恶不已，至是世忠自扬州入朝，殿中侍御中常同言：“二臣蒙陛下厚恩，若不协心报国，一旦有急，其肯相援！望分是非，正典刑，以振纪纲。”帝以章示二人。它日，带御器械刘光烈召带御器械韩世良食，世良拒之，世忠见帝，因及其事，帝曰：“世良等内诸司耳，设有不知，罢其一可也。至如大将，国家利害所系，汉贾复、寇恂以私愤几欲交兵，光武一言分之，即结友而去。卿与光世不睦，议者皆谓朝廷失驾驭之术，朕甚愧之。”世忠顿首请罪，曰：“敢不奉诏。它日见光世，当负荆以谢。”帝以其语谕辅臣，然二人卒不解。于是光弼更领夔州路兵马都监兼知黔州，仍旧从军。
甲子，参知政事孟庾兼权枢密院事。
甲戌，国子监丞王普上明堂典礼未正者十二事；其二，先荐牛，后羊豕；其三，尊罍之数；其四，升祠祭法酒于内法酒之上；其六，礼官冕服，旧自七旒以下，凡三等，今增为四等；其七，皇帝未后诣斋室，非三日斋之义，请改用质明；其八，行事官致祭，勿给酒；其九，以侍中、中书令等侍立待合门官；其十，设席，升烟，奠册，勿以散吏；其十一，乐典先制谱，后撰词，非是，请倚词制谱；其十二，皇帝还位，当歌大吕以易黄钟；皆从之。其一，请以玉爵易陶匏；其五，言《三礼图》祭器制度不合古，请用政和新体改造；皆未克行也。
诏：“神武右军选精锐军马三千人戍虔州，专一措置虔、吉一带盗贼，权听江西帅司节制。”先是岳飞出师，已破贼首钟十四等十馀寨，至是其徒周十隆等出没未已，遂命将官赵祥、李升以所部往讨之。
是月，江南西路、舒、蕲、黄、复州、汉阳军、德安府制置使岳飞引兵复襄阳府。初，伪齐将李成闻郢州失守，乃弃襄阳去，飞进军据守，遂复唐州。
六月，乙未，给事中胡交修试尚书刑部侍郎。
太白昼见，经天。
戊戌，诏：“神武军、神武副军统制、统领官并隶枢密院。”
辛丑，诏：“祖宗正史、实录、宝训、会要，令史馆各抄二本，一进入，一付秘阁。”
丙午，帝谓执政曰：“岳飞已复襄、郢，尼玛哈闻之必怒，况今正是六月下旬，便可讲究防秋，傥敌人尚敢南来，朕当亲帅诸军迎敌。若复远避为泛海计，何以立国耶！”
权尚书吏部侍郎刘岑改户部。
是月，江西制置使岳飞复随州。
初，飞令前军统制张宪引兵攻随州，月馀不能下。神武后军中部统领兼制置司中军统制牛皋请行，乃裹三日粮往，众皆笑之，粮未尽而城拔，生执其知州王嵩送襄阳府，磔于市。飞之复襄、郢也，选锋军统制董先颇有功。先、皋皆久在京西，故飞以为将。
荧惑犯南斗。
是夏，金都元帅宗翰、右监军希尹自云中之白水泊，左副元帅宗辅自燕山之望国崖，左监军昌自祁州之麻田大岭避暑。宗翰、希尹寻入见金主，右都监宗弼自凤翔还燕山府，率宗辅往会之。迁西京枢密院于归化州。
先是刘豫移书于金元帅府曰：“徐文一行久在海中，尽知江南利害。文言：‘宋主在杭州，其候潮门外钱塘江内有船二百，宋主初走入海时于此上船。过钱塘江，别有河入越州，向明州定海口迤逦前去为昌国县，其县在海中，宋人聚船积粮之所。今大军可先往昌国攻取船粮，还趋明州城下夺取宋主御船，直抵钱塘江口。今自密州上船，如风势顺，五日夜可抵昌国；或风势稍缓，十日或半月即可至矣。’”至是，诸将会议，宗翰坚执以为可伐，宗弼曰：“江南卑湿，今士马困惫，粮储未丰，恐无成功。”宗翰曰：“都监务偷安尔！”宗辅亦谓豫所言不可行。后迄如宗弼言。
历史大事
宋疏浚运河
金军入犯，战事不断，漕运断绝，河道淤塞，绍兴四年（1134），宋廷乃以两浙厢军四千余人疏浚。并下令，疏浚河道时，役兵可得遗物十分之四。月余，漕河疏浚完成。
关师古降伪齐
绍兴四年（1134）、伪齐阜昌五年初，关师古率统制李进、戴铖等自武都（今属甘肃）至伪齐境内寻粮，进袭大潭县（今甘肃武都北），深入石要岭，忽遇敌，战败，退守大潭县。四月，关师古心怀愧惧，遂单骑走降伪齐，洮、岷之地遂失。
仙人关之战
天会十一年（1133）、南宋绍兴三年十一月，兀术率兵攻打和尚原。宋将吴璘以粮运不继，乃拔寨弃去，金军攻克和尚原。十二年（1134）、绍兴四年二月，兀术率撤离曷部和伪齐军刘夔部共十万众自和尚原凿山开道，沿秦岭东下，进攻仙人关（今甘肃徽县南）。宋将吴玠自和尚原失守以后，即在仙人关筑垒，取名“杀金坪”，严阵以待。二月末，双方接战。吴玠以万人守杀金坪，吴璘得讯后自阶州（今甘肃武都）率军从七方关驰援，转战七昼夜，才得与吴玠合兵。三月，金兵继续进攻。相持数日，吴玠派兵主动出击，以统领王喜、王武诸将分紫、白旗率部攻入金营，金军败退。大将韩常被宋军射中左眼。兀术下令撤兵，退回凤翔（今陕西）。四月，宋军出击，收复秦（今甘肃天水），凤（今陕西凤县东北）、陇（今陕西千阳）等州。此后数年，金军均不敢轻举妄动。
岳飞北伐
绍兴四年（1134）、伪齐阜昌五年五月，岳飞自鄂州（今湖北武汉）渡江北伐。他首先攻下郢州（今湖北钟祥）。接着分兵攻随州（今湖北随县），自率大军趋襄阳（今湖北襄樊）。李成闻讯，急忙弃城而逃，岳飞进占襄阳。六月，飞军取随州。七月，收复唐州（今河南唐河）、邓州（今河南邓县）、信阳军（今河南）。至此，襄阳六郡全部光复。八月，岳飞晋升为靖远军节度使，成为与韩世忠、刘光世、张俊并列的南宋初年四大将。
伪齐联金侵宋
天会十二年（1134）、宋绍兴四年、伪齐阜昌五年九月，讹里朵、挞懒、兀术率兵五万，与伪齐军联合南侵。其军一路自采石攻金陵（今江西南京），一路自瓜州攻京口（今江苏镇江）。九月末，金兵与伪齐兵分道渡淮，攻占楚州（今江苏淮安）。宋淮安宣抚使韩世忠自承州（今江苏高邮）退守京口。十月，南宋政府命张俊率部驰援韩世忠，命刘光世部移驻金陵，加强沿江防线，韩世忠部复进驻扬州，同时宣布高宗决策亲征。此后，金军虽攻占濠州（今安徽凤阳附近）、滁州（今安徽滁县）等地，但也先后在大仪（今江苏扬州西北）、承州（今江苏高邮）、庐州（今安徽合肥）等地屡遭挫败。特别是入冬以后风雪交加，粮草缺乏，士气低落，又值金太宗病重的消息传来，兀术乃于十二月率军连夜引还。伪齐刘麟闻讯，亦弃辎重狼狈北逃。
高宗亲征
金与伪齐联合入侵的消息传到临安（今浙江杭州），举朝震恐。有人主张疏散百司，请赵构避其兵锋。赵鼎力主抗击，并得到部分统兵大将的支持。绍兴四年（1134）十月初一，高宗宣布定策亲征，率六军前往大江，与敌军决一死战，赵鼎以为敌军远来利在速战，高宗乃止。十二月，金兵退师。二月，高宗至临安。
大仪、承州之捷
绍兴四年（1134）、金天会十二年十月，韩世忠至扬州，恰遇魏良臣使金过此地，世忠命尽撤炊具，伪称已奉旨移军平江（今江苏苏州）。魏良臣北去，便又立即移军北向至大仪镇（今江苏扬州西北）设伏，准备袭击金兵。金前线将军聂儿孛董从魏良臣处得知宋军情况，以为韩世忠已过江，乃引兵直趋江口。十三日，其将挞不野部经过大仪时遭韩世忠伏击。挞不野以下二百余人被俘。韩世忠又遣部将邀击金兵于天长（今属安徽）鸦口桥，擒敌四十余名。十四日，驻守承州（今江苏高邮）的成闵、解元也在城下歼敌一百五十骑。时论以此捷为中兴武功第一。
庐州之战
绍兴四年（1134）、金天会十二年十月底，宋淮西安抚使仇悆驻守庐州（今安徽合肥），遣兵邀击金兵于寿春府（今安徽寿县），收复了霍丘、安丰县（今安徽寿县南）。十二月，金、齐出兵围攻庐州。岳飞部将牛皋、徐庆率二千人来援，于庐州城下打败金军。同时刘光世亦出兵来援，进至庐州，金兵遂退。
正月，金以直修正先为尚书左丞相，议定制度。二月，金宗弼、完颜杲（撒里喝）攻仙人关。三月，宋吴玠、吴璘大破之。金军从此不再窥蜀。张滩罢官，谪居福州。四月，刘子羽继张滩被贬谪。吴玠收复凤（治今陕西凤县东北）、秦（治今甘肃天水市）、陇（治今陇县）三州。李横等至临安。牛皋见帝，陈刘豫必灭，中原可复。乃命皋赴江州，受岳飞指挥。五月，岳飞破伪齐军，收复襄阳、郢州（今湖北钟祥）、唐州；六月，复随州（今湖北随县）；七月，复邓州。八月，任岳飞为清远军节度使、湖北路荆、襄、潭州制置使。九月，金与伪齐军大举渡淮攻宋，时宋已遣魏良臣等赴金军求和。尚书右仆身兼知枢密院事赵鼎主张抵抗。十月，高宗进驻平江。赵用张滩、马扩。韩世忠在扬州西北之大仪镇击败金兵，又败之于承州（今江苏高邮）。韩部旋即撤江南。金兵破濠州（今安徽凤阳）。昭雪陈东、欧阳澈。十一月，金兵破滁州。宋以张浚知枢密院事。治居福州时，与李纲友善。十二月，岳飞部将牛皋等援庐州（今合肥），击退金军。金兵缺粮，又闻金太宗患病，渡淮北撤。伪齐军得讯，弃辎重逃走。